پولند باش وزیری ماتئوش موراویه تسکی, پولند کسلخانه لری نینگ کیره ک بولگن تقدیرده, یره لنگن 10 مینگ اوکراین لیک عسکر نی تداوی ایتیش گه تیار ایکن لیگی نی بیلدیردی.
اوکراین نینگ لویو شهری گه تشریف بویورگن موراویه تسکی, "بیز اوکراین دن کیلیاتگن یره لنگن عسکر لرنی تداوی ایتماقده میز.  اوروش نینگ بونده ی یمان بیر وضعیت گه سبب بولمس لیگی نی امید ایتیب قاله من.  بیراق کیره ک بولگن تقدیرده کمیده 10 مینگ عسکر نی تداوی ایتیش گه تیار میز" دییه قید ایتدی.
کوپلب عسکر لرنینگ پولند نینگ فرقلی کسلخانه لریده تداوی ایتیلگن لیگی نی بیلدیرگن موراویه تسکی, اوز سوز لری نی, "اوکراین دن کیلگن زخمی عسکر لرنی تداوی ایتیش اوچون هر نرسه نی قیله میز.  کسلخانه لری میز بونگه تیار. همه نینگ ساغه یب, اوی لری گه باریب باله لری نی بغری گه باسیشی نی آرزو ایته من" شکلیده دوام ایتتیردی.
باش وزیر موراویه تسکی نینگ, لویو ده اوی سیز بولیب قالگن اوکراین لیک لر اوچون کانتینر اوی لردن تشکیل تاپگن قصبه نینگ آچیلیشی مراسمی گه اشتراک ایته دیگن لیگی بیلدیریلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
